**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 14.04.2018, ora 08.00 – 15.04.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 15.04.2018, ora 07.00**

**RÂURI**

**Debitele au fost relativ staţionare,** exceptând Mureşul şi cursurile inferioare ale Crişurilor, unde au fost în scădere, precum şi cursul mijlociu al Prutului, unde au fost în creştere, prin propagare.

Debitele se situează, în general, la valori peste mediile lunare multianuale, exceptând râurile din bazinele hidrografice: Someş - aval Dej, Someșul Mic, Lăpuș, Crasna, Barcău, Crişul Alb, Târnava Mică, Bega, Cerna, Buzău, Putna, Rm. Sărat, Trotuş mijlociu şi inferior, Moldova şi Suceava, afluenții Jiului mijlociu și inferior, afluenţii Oltului mijlociu, afluenţii Bârladului şi cei ai Prutului, unde se situează sub normalele lunare, cu valori cuprinse între 30-90%.

Nivelurile pe râuri la staţiile hidrometrice se situează sub **COTELE DE ATENŢIE**.

**Debitele vor fi relativ staționare**, exceptând Mureşul, unde vor fi în scădere, şi cursul mijlociu şi inferior al Prutului, unde vor fi în creştere, prin propagare.

Nivelurile pe râuri la staţiile hidrometrice se vor situa sub **COTELE DE ATENŢIE**.

**DUNĂRE**

**Debitul la intrarea în ţară (secţiunea Baziaş) în intervalul 14.04 – 15.04.2018 a fost în scădere, având valoarea de 9800 m3/s, peste media multianuală a lunii aprilie (7900 m3/s).**

În aval de Porţile de Fier debitele au fost în scădere pe sectoarele Gruia – Hârşova și relativ staționare pe sectorul Vadu Oii – Tulcea.

Se situează peste:

- **FAZA a II-a DE APĂRARE** la staţiile hidrometrice: Hârşova (610+22) – jud. CT;

- **FAZA I DE APĂRARE** la staţiile hidrometrice: Bechet (530+65) – jud. DJ ,Corabia (500+35) – jud. OT, Tr Măgurele (500+35) – jud. TR, Zimnicea (610) – jud. TR, Giurgiu (570+25) – jud. GR, Olteniţa (550+45) – jud. CL, Călăraşi (550+27) – jud. CL, Feteşti (565+69) – jud. IL, Cernavodă (500+87) – jud. CT, Vadu Oii (600+17) – jud. CT, Brăila (560+37) – jud. BR, Galaţi (560+21) – jud. GL, Isaccea (380+90) – jud. TL și Tulcea (320+58) – jud. TL.

A intrat în vigoare **AVERTIZAREA HIDROLOGICĂ nr. 26** din 13.04.2018.

**Debitul la intrarea în ţară (secţiunea Baziaş) va fi în scădere (9600 m3/s).**

În aval de Porţile de Fier debitele vor fi în scădere pe sectorul Gruia – Vadu Oii şi relativ staţionare pe sectorul Brăila – Tulcea.

Nivelurile se vor situa peste:

- **FAZA a II-a DE APĂRARE** la staţia hidrometrică: Hârşova, judeţul Constanţa.

- **FAZA I DE APĂRARE** pe sectoarele Bechet – Cernavodă şi Vadu Oii – Tulcea, judeţele Dolj, Olt, Teleorman, Giurgiu, Călăraşi, Ialomiţa, Constanţa, Brăila, Galați şi Tulcea.

Se menţine în vigoare **AVERTIZAREA HIDROLOGICĂ nr. 26** din 13.04.2018.

**Se situează în faza I de apărare următoarele sectoare de dig:**

- Potelu Corabia – jud. Olt;

- Bujoru-Pietroşani, Zimnicea-Năsturelu, Seaca-Zimnicea amonte, Seaca-Zimnicea aval – jud. Teleorman;

- Vedea-Slobozia, Vedea-Petroşani, Gostinu-Greaca-Argeş – jud. Giurgiu;

- Ostrov, Băneasa, Oltina, Dunăreni, Seimenii Mici, Zavalu, Topalu II – jud. Constanța;

- Pardina, Sf. Gheorghe, dig Tulcea, dig loc. Mahmudia, Periprava - jud. Tulcea;

- Brăila-Dunăre-Siret -jud. Brăila.

**Se situează în faza a II-a de apărare următoarele sectoare de dig:**

- Rasova, Cochirleni, Dunărea (pr. Dunărea), Topalu I, Hârşova-Ciobanu (C7 km 2+500, C6 km 13+950), Ciobanu-Gârliciu (km 21+950, km 19+150, km 25+450) – jud. Constanța;

- Călmățui-Gropeni-Chiscani comp. 1, 2,3, Noianu-Chiscani, Vărsătura, Municipiu şi Mărașu, Titcov, Băndoiu din I.M.B. -jud. Brăila;

- Bădălan – jud. Galați;

- Crişan, Letea, 23 August-Grindu, Grindu-Canton km 30, Gârliciu-Dăeni, Ostrov-Peceneaga, Peceneaga-Turcoaia, Măcin-Igliţa–Carcaliu, T. Vladimirescu, Tulcea-Nufăru, dig loc. Chilia Veche, dig loc. Măcin – jud. Tulcea.

**Se situează în faza a III-a de apărare următoarele sectoare de dig:**

- Filipoiu, Gemenele, Bălaia, Maicanu, Lungulețu - jud. Brăila;

- Ciulineţ-Isaccea, Smârdan-23 August-I şi II, Canton km 30-Ciulineţ, Gorgova, R3, R4, dig şosea Măcin-Smârdan, dig loc. Smârdan, dig loc. Nufăru-Victoria - jud. Tulcea;

**2.** **Situaţia meteorologică în intervalul 14.04.2018, ora 09.00 – 15.04.2018, ora 06.00**

**ÎN ŢARĂ**

În cea mai mare parte a țării, a predominat o vreme frumoasă și deosebit de caldă. În cursul zilei, cerul a fost degajat, exceptând - până la orele prânzului, Dobrogea și sud-estul extrem al Moldovei, unde a fost nebulozitate joasă și ceață, iar după-amiază, au fost înnorări în Carpații Meridionali, Carpații Orientali și dealurile aferente acestora. Izolat, s-au semnalat averse de ploaie și descărcări electrice în nord-vestul Munteniei, est-sud-estul Transilvaniei și în sud-vestul Moldovei. Punctiform, pe raza județului Vrancea, la stația hidrologică Colacu s-au cumulat până la 24 l/mp. Noaptea, cerul s-a înnorat în regiunile vestice și de nord-vest, în extremitatea de sud-est, iar în restul teritoriului a fost variabil la senin; în Dobrogea și pe spații mici din Bărăgan, s-a produs ceață. Vântul a suflat slab și moderat, cu unele intensificări în a doua parte a intervalului în sudul Banatului și vestul Carpaților Meridionali, cu viteze ce la rafală au atins și depășit ușor 60 km/h. Stratul de zăpadă s-a menținut în zona montană, la altitudini de peste 1600 de metri, cu grosimi în platformele stațiilor meteorologice de până la 211 cm în Masivul Făgăraș (Bâlea Lac). Temperaturile maxime s-au încadrat între 11 grade la Mangalia și Constanța și 28 de grade la Moldova Nouă, iar la ora 06, valorile termice erau cuprinse între 4 grade la Târgu Lăpuș, Miercurea Ciuc și Întorsura Buzăului și 20 de grade la Moldova Nouă.

***Observaţie:*** *începând de ieri, de la ora 06.00, au fost în vigoare 7 mesaje de atenționare - cod galben - de fenomene meteorologice periculoase imediate, 4 emise de SRPV Constanța și câte 1 de SRPV Bacău, SRPV Timișoara și CNPM București, pentru Muntenia.*

**LA BUCUREŞTI**

Vremea s-a menținut frumoasă și deosebit de caldă. Cerul a fost mai mult senin, iar vântul a suflat slab până la moderat. Temperatura maximă a fost de 24 de grade la Afumați, 25 de grade la Băneasa și 26 de grade la Filaret, iar la ora 06.00, se înregistrau 8 grade la Afumați și Băneasa și 9 grade la Filaret.

**3. Prognoza meteorologică în intervalul 15.04.2018, ora 09.00 – 16.04.2018, ora 09.00**

**ÎN ŢARĂ**

Vremea va fi predominant frumoasă și mult mai caldă decât în mod obișnuit în această perioadă, în majoritatea zonelor țării. Temperaturile maxime se vor încadra între 13...14 grade pe litoral și în jur de 28 de grade, izolat în vest și centru, iar cele minime, în general, între 4 și 14 grade. Cerul va fi variabil, cu înnorări îndeosebi seara și noaptea în vestul și sud-vestul teritoriului precum și în zonele montane aferente, unde izolat vor fi posibile ploi slabe de scurtă durată. Vântul va sufla slab și moderat, cu intensificări în sudul Banatului și în zona de munte, dar trecător și la cote mai reduse și în regiunile extracarpatice. În zonele joase, îndeosebi din est și sud-est, dimineața și noaptea, pe arii restrânse va fi ceață.

**LA BUCUREŞTI**

Vremea va fi frumoasă și mult mai caldă decât în mod obișnuit în această perioadă. Cerul va fi variabil, mai mult senin în primele ore ale intervalului, iar vântul va sufla slab și moderat. Temperatura maximă va fi de 24...25 de grade, iar cea minimă de 7...9 grade.

**4. Buletin nivometeorologic valabil pentru masivele Bucegi şi Făgăraş (versantul nordic) emis pentru perioada 14 aprilie 2018 ora 21 – 15 aprilie 2018 ora 21.00**

**Starea vremii şi evoluţia stratului de zăpadă în ultimele 24 de ore:**

Vremea a fost, în general, instabilă în cursul nopţii şi caldă şi predominant frumoasă pe timpul zilei. Cerul a fost variabil, cu înnorări temporare noaptea când local s-au semnalat averse de ploaie însoţite şi de descărcări electrice. Vântul a suflat slab la moderat cu intensificări trecătoare de peste 40 km/h în zona înaltă. În Masivul Bucegi, pe versantul estic al Obârşiei Mari a fost semnalată o avalanşă de topire de suprafaţă. Stratul de zăpadă a scăzut cu până la 9 cm, iar la ora 15.00 acesta masura 216 cm la Bâlea-Lac şi 166 cm la Vf. Omu.

**Evoluţia vremii în intervalul 14.04.2018, ora 21 – 15.04.2018, ora 21.00:**

Vremea va fi, în general, frumoasă şi deosebit de caldă pentru această perioadă. Cerul va fi

variabil. Vântul se va intensifica treptat şi mai ales în cursul zilei, va prezenta intensificări temporare de peste 70-80 km/h, din sector sudic. Stratul de zăpadă va continua să se topească.

**Peste 1800 m:** temperaturi minime: 0 la 4 gr.C; temperaturi maxime: 5 la 9 gr.C;

**Sub 1800 m:** temperaturi minime: 4 la 7 gr.C; temperaturi maxime: 8 la 17 gr.C.

**Stabilitatea şi evoluţia stratului de zăpadă:**

**La altitudini de peste 1800 m: RISC ÎNSEMNAT (3)**

Insolaţia, valorile termice deosebit de ridicate pentru această dată, dar şi ploile căzute noaptea trecută au determinat umezirea puternică a stratului de zăpadă, atât la suprafaţă cât şi în profunzime. Apa rezultată din topire s-a acumulat în strat şi va continua să se acumuleze, îngreunându-l suplimentar. Se pot declanşa avalanşe de topire de dimensiuni medii şi izolat chiar mari pe numeroase pante suficient de înclinate, riscul fiind amplificat la supraîncărcări chiar şi slabe cu turişti sau schiori ce pot acţiona ca factori declanşatori.

Notă: la altitudini mai mici de 1800 m stratul de zăpadă este, în general, discontinuu, doar pe firul văilor şi în zonele adăpostite mai sunt depozite de zăpadă.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**A.B.A. Mureş şi G.N.M. C.J. Alba** revin cu informaţii despre poluarea apei râului Mureş, produsă în data de 13.04.2018, în zona localităţii Iernut, judeţul Mureş, ca urmare a evacuării accidentale a circa 1 mc de emulsie apă-ulei (ulei pentru turbine tip MOL Turbine 46 K şi 32 K), prin gura de evacuare nr.2, situată la circa 100 m în aval de barajul de captare apă industrială a SNGN ROMGAZ – Sucursala de Producţie Energie Electrică Iernut.

Rezultatul analizelor preliminare, pe probele de apă prelevate în data de 14.04.2018, se prezintă astfel:

|  |  |  |  |  |  |
| --- | --- | --- | --- | --- | --- |
| Indicatorul  Analizat /  UM | r. Mureş, mal stâng amonte 50 m de la evacuarea nr.2 SNGN ROMGAZ S.A. MEDIAŞ  (Suc.prod.Energie Electrica-Iernut)  ora 9.00 | r. Mureş, mal stâng aval 250 m de la evacuarea nr.2 SNGN ROMGAZ S.A. MEDIAŞ  (Suc.prod.Energie Electrica-Iernut)   ora 9.30 | Limite cl II-a  Ordin 161/2006 | Evacuare ape uzate -evacuarea nr.2 SNGN ROMGAZ S.A. MEDIAŞ  (Suc.prod.Energie Electrica-Iernut)  Ora 9.10 | Limite admise Aut. GA nr.107/12.07.2017  Evacuarea nr.2 |
| pH |  |  | 6,5-8,5 | 7,3(21,0 ℃) | 6,5-8,5 |
| Materii în suspensie  mg/l |  |  |  | 243,0 | 60 |
| Reziduu fix mg/l |  |  | 750 | 348,0 | 2000 |
| Oxigen dizolvat mg/l O2 | 9.65 | 9,21 | Min.7 | - | - |
| CCO-Cr  mg/l O2 |  |  | 25 | 243,0 | 125 |
| Indice hidrocarburi (Produse petroliere) mg/l | în lucru | în lucru | 0,200 | în lucru | 5 |
| Subst.extractibile mg/l | < 5,0 | 36,6 |  | 43,0 | 20 |
| Sulfuri şi hidrogen sulfurat mg/l |  |  |  | < 0,05 | 0,5 |

S-au constatat următoarele:

- conform analizelor efectuate de către A.B.A. Mureș la apele uzate evacuate, se constată depășiri la indicatorii: materii în suspensie, CCO-Cr, substanțe extractibile;

- conform analizelor efectuate, în secțiunile râului Mureș, se constată scăderea concentrației în oxigen dizolvat și creşterea conținutului în substanțe extractibile, în aval de evacuarea nr.2 a SNGN ROMGAZ S.A. (Termocentrala Iernut), față de amonte sursă de evacuare nr.2.

Comparând probele recoltate în data de 13.04.2018 cu cele recoltate în data de 14.04.2018, se constată scăderea considerabilă a concentrațiilor specifice poluării cu ulei pentru turbine (concentrațiile CCO-Cr și substanțe extractibile).

Efectul poluării, în aval de evacuarea nr.2, în localităţile Luduș și Chețani, s-a diminuat semnificativ.

Valorile concentrațiilor în oxigen dizolvat al râului Mureș, în secțiunile analizate, sunt conforme Ordinului 161/2006-cls. II -obiectiv țintă- nu prezintă pericolul lipsei de oxigen în râu, neformându-se pelicule compacte care să împiedice transferul de oxigen (s-au format pelicule dispersate pe r. Mureș).

Nu s-a înregistrat mortalitate piscicolă.

S-au luat următoarele măsuri:

- s-au montat baraje absorbante pe râul Mureș, în jurul gurii de evacuare;

- s-a intervenit pentru stoparea oricărei posibilități de descărcare, prin gura de evacuare nr. 2, prin obturarea acestui canal în secțiunea imediat amonte de evacuarea în râul Mureș;

- reprezentanţii CIR SGA Mureș, CIR SGA Alba, CIR SGA Hunedoara și CIR SGA Arad au montat materiale absorbante (baraje, lavete, estacade, perne absorbante, prafuri absorbante) în zona localităţilor Teiuş, Șibot, Mintia și urmând a monta și în localitatea Căpruța, pentru reținerea peliculelor poluante, în vederea prevenirii propagării acestora.

S-au dispus următoarele măsuri poluatorului, cu ocazia controalelor efectuate în perioada 13-14.04.2018, de inspectorii A.B.A. Mureş-S.G.A. Mureş:

- stoparea oricărei evacuări de apă uzată neepurată în râul Mureș;

- continuarea demersurilor necesare pentru eliminarea oricărei posibilități de scurgere de produse petroliere în râul Mureș;

- comunicarea de urgență la dispeceratul A.B.A. Mureș a oricărui incident care ar putea cauza o poluare accidentală;

- respectarea întocmai a prevederilor actelor de reglementare în domeniul gospodăririi apelor şi a celor de funcţionare în condiţii de siguranţă a barajului.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 13.04.2018-14.04.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE